CELEX: 32020D0555
Language: bg
Date: 2020-04-22 00:00:00
Title: Решение (ЕС, Евратом) 2020/555 на Комисията от 22 април 2020 година за изменение на нейния процедурен правилник

22.4.2020   
               
               
                  BG
               
               
                  Официален вестник на Европейския съюз
               
               
                  LI 127/1
               
            
         РЕШЕНИЕ (ЕС, Евратом) 2020/555 НА КОМИСИЯТА
         от 22 април 2020 година
         за изменение на нейния процедурен правилник
         ЕВРОПЕЙСКАТА КОМИСИЯ,
         като взе предвид Договора за Европейския съюз,
         като взе предвид Договора за функционирането на Европейския съюз, и по-специално член 249 от него,
         като взе предвид Договора за създаване на Европейската общност за атомна енергия, и по-специално член 106а от него,
         като има предвид, че:
         
                     (1)
                  
                  
                     Комисията следва да бъде в състояние да осигури гладкото функциониране на процеса на вземане на решение дори при извънредни обстоятелства.
                  
               
                     (2)
                  
                  
                     При изключителни обстоятелства, ако част или всички членове на Комисията са възпрепятствани да присъстват лично на заседание на Комисията, председателят може да ги покани да участват посредством телекомуникационни системи, позволяващи тяхното идентифициране и ефективно участие.
                  
               
                     (3)
                  
                  
                     За целите на кворума следва да се счита, че членовете, участващи в заседание на Комисията посредством телекомуникационни системи, присъстват.
                  
               
                     (4)
                  
                  
                     За да се удостовери автентичността на актовете, приети на такова заседание, подписите на председателя и на генералния секретар на Комисията могат да бъдат заменени в отчетната справка с тяхното писмено съгласие.
                  
               ПРИЕ НАСТОЯЩОТО РЕШЕНИЕ:
         
            Член 1
            Процедурният правилник на Комисията (1) се изменя, както следва:
            
                        1)
                     
                     
                        в член 5, параграф 2 се добавя следната алинея:
                        „При изключителни обстоятелства, ако част или всички членове на Комисията са възпрепятствани да присъстват лично на заседание на Комисията, председателят може да ги покани да участват посредством телекомуникационни системи, позволяващи тяхното идентифициране и ефективно участие.“
                     
                  
                        2)
                     
                     
                        в член 7 се добавя следната алинея:
                        „Когато председателят се позове на член 5, параграф 2, втора алинея, се счита, че членовете на Комисията, които участват в обсъжданията посредством посочените в същата разпоредба телекомуникационни системи, присъстват за целите на кворума.“
                     
                  
                        3)
                     
                     
                        в член 10 се добавя следният параграф:
                        
                           „4.   Когато председателят се позовава на член 5, параграф 2, втора алинея, посочените в параграфи 1—3 лица могат да присъстват на срещите посредством указаните във въпросната алинея телекомуникационни системи.“
                        
                     
                  
                        4)
                     
                     
                        в член 17, параграф 1 се добавя следната алинея:
                        „Когато председателят се позовава на член 5, параграф 2, втора алинея и когато обстоятелствата възпрепятстват подписването на отчетната справка, изричното писмено съгласие на председателя и на генералния секретар на Комисията могат по изключение да заменят съответните им подписи и да бъдат приложени към отчетната справка.“
                     
                  
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 22 април 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 308, 8.12.2000 г., стр. 26.